
**GIBANJE ZEMLJE**

**Preberite poglavje Gibanje Zemlje v učbeniku na str. 34 in 35 in spodnje besedilo**

**ter rešite spodnji delovni list.**

Zemlja v vesolju ne miruje, ampak se premika. **Ker se skupaj z Zemljo gibamo tudi mi, Zemljinega gibanja ne občutimo**, ga pa opazimo (spreminjanje dneva in noči, letnih časov, spreminjanje vpadnih kotov sončnih žarkov …).

Zemlja se **vrti okoli svoje osi (rotacija)** - za to pot potrebuje 1 dan/24 ur. Zemlja potuje tudi **okrog Sonca (revolucija)**- za to pot potrebuje 1 koledarsko leto (365 dni in 6 ur). Vsak 4. leto imenujemo prestopno leto in traja 366 dni (4 x 6 ur).




**Luna/Mesec kroži okrog Zemlje**.

Za en obhod potrebuje približno **28 dni**.

Meseci in tedni se približno ujemajo z Luninimi menami.

Občasno se Luna, Zemlja in Sonce znajdejo na ravni črti, in takrat nastopi **Sončev ali Lunin mrk**.



**ODGOVORI:**

1. Kaj povzroča navidezno gibanje Sonca po nebu?

**Ker smo na Zemlji in se vrtimo skupaj z njo, njenega gibanja ne opazimo. Ker vsak dan spremljamo tudi navidezno gibanje Sonca po nebu, se nam zdi, da se giblje Sonce in ne Zemlja.**

1. Zakaj se izmenjujeta dan in noč?

**Zemlja se vrti okoli svoje osi, zato pride do menjavanja dneva in noči, saj je del njenega površja del dneva obrnjen proti Soncu (podnevi) in del vstran od njega (ponoči).**

1. Koliko časa traja en obhod Zemlje okrog Sonca?

**1 koledarsko leto (365 dni in 6 ur).**

1. Zakaj v vsakdanjem življenju ne občutimo gibanja skozi vesolje?

**Ker se nahajamo na Zemlji in se gibamo skupaj z njo.**

1. Kateri mesec v koledarju nakazuje, da se nahajamo v prestopnem letu?

**Februar (29. februar).**

1. Kako nastane Lunin ali Sončev mrk?

**Občasno se Luna, Zemlja in Sonce pri svojem gibanju v vesolju znajdejo na ravni črti, in takrat nastopi Sončev ali Lunin mrk**.